
RAPORT
(Për dhënie mendimi)

PËR PROJEKTLIGJIN
“PËR RATIFIKIMIN E KONVENTËS, NDËRMJET 
KËSHILLIT TË MINISTRAVE TË REPUBLIKËS SË SHQIPËRISË 
DHE QEVERISË SË SHTETIT TË IZRAELIT, PËR SHMANGIEN 
E TAKSIMIT TË DYFISHTË DHE PARANDALIMIN E EVAZIONIT 
FISKAL NË LIDHJE ME TATIMIN MBI TË ARDHURAT”



· HYRJE

Më datë 5 tetor 2021, Komisioni për Politikën e Jashtme, në cilësinë e Komisionit për dhënie mendimi, në zbatim të neneve 32-38 të Rregullores së Kuvendit shqyrtoi projektligjin “Për ratifikimin e Konventës ndërmjet Këshillit të Ministrave të Republikës së Shqipërisë dhe qeverisë së Shtetit të Izraelit “Për shmangien e taksimit të dyfishtë dhe parandalimin e evazionit fiskal në lidhje me tatimin mbi të ardhurat”, propozuar nga Këshilli i Ministrave.

Në mbledhjen e Komisionit për paraqitjen e projektligjit ishin të pranishëm znj. Vasilika Vjero, Zëvendësministre e Financave dhe Ekonomisë, znj. Majlinda Velo, Drejtore e Përgjithshme e Tatimeve dhe të ftuar të tjerë.


I.	BAZA KUSHTETUESE E PROJEKTLIGJIT 

Projektligji është hartuar në mbështetje të neneve 81, pika 1, dhe 100, të Kushtetutës, si dhe të neneve 11 dhe 17, të ligjit nr.43/2016, “Për marrëveshjet ndërkombëtare në Republikën e Shqipërisë”.

Marrëveshja e huas është miratuar, në parim, nga Këshilli i Ministrave, me anë të vendimit 
Në zbatim të nenit 121, pika 1, shkronja “ç”, të Kushtetutës, marrëveshja do të hyjë në fuqi pas ratifikimit nga Kuvendi i Republikës së Shqipërisë.
II.	QËLLIMI DHE PËRMBAJTJA E PROJEKTLIGJIT
Ky projektligj synon ratifikimin e Konventës ndërmjet Këshillit të Ministrave të Republikës së Shqipërisë dhe qeverisë së Shtetit të Izraelit “Për shmangien e taksimit të dyfishtë dhe parandalimin e evazionit fiskal në lidhje me tatimin mbi të ardhurat”, e cila krijon një bazë të plotë ligjore për trajtimin tatimor të individëve apo personave juridikë shqiptarë apo të Izraelit, të cilët kanë aktivitete biznesi apo të ardhura të tjera që bien nën juridiksionin e legjislacioneve tatimore të të dyja shteteve. Konventa, gjithashtu, ka dispozita, në bazë të të cilave shtetet shkëmbejnë informacione dhe bashkëpunojnë për parandalimin e evazionit fiskal nga subjektet që kanë aktivitet në të dyja vendet.

III. 	EFEKTET FINANCIARE
Sa i takon efekteve financiare, sqarojmë se ky projektligj nuk pritet të sjellë efekte në buxhetin e shtetit. 

IV.	DISKUTIMET NË KOMISION 
Znj. Mimi Kodheli, Kryetare e Komisionit, fillimisht ia dha fjalën përfaqësuesve të institucioneve të ftuara në mbledhje.
Znj. Vasilika Vjero, Zëvendësministre e Financave dhe Ekonomisë, bënë prezantimin e projektligjit duke u ndalur në faktin që  ratifikimi i konventës ndërmjet Këshillit të Ministrave të Republikës së Shqipërisë dhe qeverisë së Shtetit të Izraelit, për shmangien e taksimit të dyfishtë dhe parandalimin e evazionit fiskal lidhur me tatimet mbi të ardhurat do të luajë një rol të rëndësishëm në rritjen e bashkëpunimit si dhe në parandalimin e mashtrimeve apo evazionit për tatimet që mbulon kjo konventë.
Z. Etjen Xhafaj, në cilësinë e relatorit,  theksoi karakterin e marrëveshjes si marrëveshje kuadër dhe rëndësinë e saj në rrithjen e investimeve. Duke vlerësuar rëndësinë e projektit, ai ftoi Komisionin ta miratonte projektligjin.   
Znj. Mimi Kodheli, në përfundim të diskutimeve, falenderoi të gjithë kolegët për kontributin e tyre të çmuar dhe ftoi Komisionin për të votuar projektligjin.

· PËRFUNDIME 
Në aspektin ligjor, projektligji është në përputhje me Kushtetutën dhe legjislacionin në fuqi.
Në aspektin procedural, projektligji është paraqitur në përputhje me Rregulloren e Kuvendit.
Në përfundim, Komisioni për Politikën e Jashtme votoi projektligjin  në parim,  nen për nen dhe në tërësi dhe pasi e miratoi atë me unanimitet u shpreh dakord për kalimin e këtij projektligji për miratim në seancë plenare.  

   RELATOR                                                                                            KRYETARE

